ciscoriordan/open-greek-corpus-annotations huggingface dataset:
aretaeus.de-causis-et-signis-acutorum-morborum-lib-1 2.5
Ἡ χολέρη παλίνορσός ἐστι φορὴ τῆς ὕλης τῆς ἐν τῳ παντὶ ἐς τὸν στόμαχον καὶ τὴν κοιλίην καὶ τὰ ἔντερα , ὀξύτατον κακόν · διεκθέει δὲ ὕπερθεν μὲν ἐς ἔμετον τὰ ἐν τῷ στομάχῳ ἁλιζόμενα · διὰ δὲ τῆς κάτω διεξόδου τὰ ἐν τῇ κοιλίῃ καὶ τοῖς ἐντέροις ὑγρά . ἰδέην δὲ τὰ πρῶτα μὲν ὑδατώδεα τὰ διʼ ἐμέτου , τὰ δὲ διʼ ἕδρης κόπρανα ὑγρὰ , δυσώδεα · ἀπέψιες γὰρ ξυνεχέες αἱ τῆσδε προφάσιες · ἢν δὲ τάδε ἀποκλυσθῇ , φλεγματώδεα , ἔπειτα χολώδεα · τὰ πρῶτα μὲν Ῥηϊδίως , ἀπόνως · ἔπειτα δὲ ξὺν ἐντάσεσι μὲν ὁ στόμαχος , γαστὴρ δὲ μετὰ στρόφων . ἢν δὲ ἐς τὸ κάκιον ἐπιδιδῷ , καὶ στρόφοι μείζονες , λειποθυμίη , ἔκλυσις μελέων , ἀπορίη , ἀποσιτίη · ἢν δὲ καί τι προσενέγ κωνται , πολλῷ Ῥοίζῳ ξὺν ναυτίῃ ἐς ἔμετον διεκθέει ξανθὴ χολὴ κατακορέως καὶ τὰ διαχωρήματα ὅμοια · σπασμοὶ , ξυνολκαὶ μυῶν τῶν ἐν τῇ κνήμῃ καὶ βραχιόνων · δάκτυλοι καμπύλοι , σκοτόδινος , λὺγξ , ὄνυχες πελιδνοὶ , κατάψυξις , ἄκρεα ψυχρὰ , καὶ τὸ ὅλον Ῥιγώδεες . ἢν δὲ ἐς τελευτὴν ἥκῃ τὸ κακὸν , ἀτὰρ ἱδροῖ ὥνθρωπος , χολὴ μέλαινα ἄνω καὶ κάτω . οὖρα σχεθεῖσα κύστις ὑπὸ σπασμοῦ · ἀλλʼ οὐδὲ οὖρον ἁλίζεται ὑπὸ τῆς ἐς τὸ ἔντερον τῶν ὑγρῶν μετοχετεύσεως · ἀφωνίη , σφυγμοὶ σμικρότατοι καὶ πυκνότατοι , ὁκόσοι ἐπὶ ξυγκοπῇ · ἐντάσιες ἐμέτου ξυνεχέες κενεαὶ , προθυμίαι τεινεσμώδεες , ξηραὶ , ἄχυλοι · θάνατος ἐπώδυνος καὶ οἴκτιστος , σπασμῷ καὶ πνιγὶ καὶ ἐμέτῳ κενῷ . φέρει μὲν τὸ πάθος ὥρη μὲν θέρεος , δεύτερον δὲ φθινόπωρον , ἦρἧσσον , χειμὼν ἥκιστα · ἡλικίαι δὲ , αἱ τῶν νέων καὶ ἀκμαζόντων · γῆρας ἥκιστα , παιδία δὲ τουτέων μᾶλλον , ἀλλʼ οὐ θανατώδεα .
Lemmas: ὁ χολέρα παλίνορσος εἰμί φορά ὁ ὕλη ὁ ἐν τις πᾶς εἰς ὁ στόμαχος καί ὁ κοιλία καί ὁ ἔντερον , ὀξύς κακός · διεκθέω δέ ὕπερθεν μέν εἰς ἔμετος ὁ ἐν ὁ στόμαχος ἁλίζω · διά δέ ὁ κάτω διέξοδος ὁ ἐν ὁ κοιλία καί ὁ ἔντερον ὑγρός . ἰδέα δέ ὁ πρῶτος μέν ὑδατώδης ὁ διά ἔμετος , ὁ δέ διά ἕδρα κόπρανα ὑγρός , δυσώδης · ἀπέψιος γάρ συνεχής ὁ ὅδε πρόφασις · ἐάν δέ ὅδε ἀποκλύζω , φλεγματώδης , ἔπειτα χολώδης · ὁ πρῶτος μέν ῥᾴδιος , ἄπονος · ἔπειτα δέ σύν ἔντασις μέν ὁ στόμαχος , γαστήρ δέ μετά στρόφος . ἐάν δέ εἰς ὁ κακός ἐπιδίδωμι , καί στρόφος μέγας , λειποθυμία , ἔκλυσις μέλος , ἀπορία , ἀποσιτία · ἐάν δέ καί τις προσενέγ κω , πολύς ῥοῖζος σύν ναυτία εἰς ἔμετος διεκθέω ξανθός χολή κατακορής καί ὁ διαχώρημα ὅμοιος · σπασμός , συνολκή μῦς ὁ ἐν ὁ κνήμη καί βραχίων · δάκτυλος καμπύλος , σκοτόδινος , λύγξ , ὄνυξ πελιδνός , κατάψυξις , ἄκρις ψυχρός , καί ὁ ὅλος ῥιγώδης . ἐάν δέ εἰς τελευτή ἥκω ὁ κακός , ἀτάρ ἱδρόω ἄνθρωπος , χολή μέλας ἄνω καί κάτω . οὖρον ἔχω κύστις ὑπό σπασμός · ἀλλά οὐδέ οὖρος ἁλίζω ὑπό ὁ εἰς ὁ ἔντερον ὁ ὑγρός μετοχέτευσις · ἀφωνία , σφυγμός μικρός καί πυκνός , ὁπόσος ἐπί συγκοπάζω · ἔντασις ἔμετος συνεχής κενός , προθυμία τεινεσμώδης , ξηρός , ἄχυλος · θάνατος ἐπώδυνος καί οἴκτιστος , σπασμός καί πνίξ καί ἔμετος κενός . φέρω μέν ὁ πάθος ὥρα μέν θέρος , δεύτερος δέ φθινόπωρον , ἀραρίσκω , χειμών ἦκα · ἡλικία δέ , ὁ ὁ νέος καί ἀκμάζω · γῆρας ἦκα , παιδίον δέ οὗτος μάλα , ἀλλά οὐ θανατώδης .